PTTEP คว้ารางวัลธุรกิจ “คาร์บอนต่ำ” ปี 65
PTTEP คว้ารางวัลธุรกิจคาร์บอนต่ำและยั่งยืน ประจำปี 65 ระดับโดดเด่น จาก อบก. ตอกย้ำองค์กรมุ่งเน้นการลดก๊าซเรือนกระจก และให้ความสำคัญในด้านความยั่งยืน
PTTEP คว้ารางวัลธุรกิจคาร์บอนต่ำและยั่งยืน ประจำปี 65 ระดับโดดเด่น จาก อบก. ตอกย้ำองค์กรมุ่งเน้นการลดก๊าซเรือนกระจก และให้ความสำคัญในด้านความยั่งยืน
7 ต.ค. 2565

นางนาถฤดี โฆสิตาภัย รองกรรมการผู้จัดการใหญ่ กลุ่มงานกลยุทธ์และพัฒนาธุรกิจ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เข้ารับรางวัลธุรกิจคาร์บอนต่ำและยั่งยืน ระดับโดดเด่น ซึ่งเป็นรางวัลสูงสุดจากโครงการประเมินและจัดระดับธุรกิจคาร์บอนต่ำและยั่งยืนประจำปี 2565 จากนายเกียรติชาย ไมตรีวงษ์ ผู้อำนวยการองค์การบริหารจัดการก๊าซเรือนกระจก (องค์การมหาชน) ณ โรงแรมพูลแมน คิง เพาเวอร์ กรุงเทพฯ
สำหรับรางวัลธุรกิจคาร์บอนต่ำและยั่งยืน เป็นรางวัลที่องค์การบริหารจัดการก๊าซเรือนกระจก (องค์การมหาชน) หรือ อบก. มอบให้กับหน่วยงานหรือองค์กรที่มีแนวทางที่เป็นแบบอย่างที่ดีในการดำเนินธุรกิจคาร์บอนต่ำ มุ่งเน้นการลดก๊าซเรือนกระจก และให้ความสำคัญในด้านความยั่งยืน